open-index/open-wikipedia-markdown huggingface dataset:
Forskningsstasjon Flødevigen

**Forskningsstasjon Flødevigen**, også kjent som *Statens biologiske forskningsstasjon Flødevigen* eller ***Flødevigen forskningsstasjon*** er en av Havforskningsinstituttets tre nasjonale forskningsstasjoner for oseaniske observasjoner. Den ligger i Flødevigen ved His på øya Hisøy nær sentrum av Arendal i Aust-Agder, vendt mot Skagerrak. Denne første norske havforskningsstasjonen startet målinger i 1882 og er en av Europas eldste oseaniske målestasjoner.

Dette var også den første stasjonen hvor man gjorde forsøk med oppdrett av fisk og skalldyr i Norge. De første torskelarvene ble klekket i 1884, og i 1887 ble det for første gang oppdrettet torskeyngel i fangenskap. Initiativtakeren til Flødevigen, Gunder Mathiesen Dannevig, klekket hummer for første gang i 1885.

Det forskes også mye på kystressurser og marin forvaltning, herunder kystfiske og oppdrett, plankton og algevekst, samt bestandsutviklingen og forvaltningen av hummer, ål, torsk, brisling, reke, sild, tobis og annen industrifisk i både Skagerrak og Nordsjøen. I tillegg leder Flødevigen det internasjonale forskningsprosjektet MAR-ECO langs Den midtatlantiske ryggen.

Anlegget har laboratorier og store sjøtanker på hnhv 2&nbsp;000 og 4&nbsp;000 m³. Siden 2009 er bygningsfasilitetene på 3&nbsp;000 kvm under utvidelse for å takle veksten i internasjonale forskningsoppdrag.

Flødevigen er en forskningsstasjon som først og fremst koordinerer og gjennomfører havforskning, men den gjør også hydrografiske målinger av temperatur og saltinnhold (salinitet) på samme måte som de åtte kyststasjonene langs norskekysten. Utenfor stasjonen skråner sokkelen ned i Norskerenna, og det er inntil 700 meter dypt utenfor kysten av Agder i dette området, men de faste målingene gjøres dog bare ned til 19, og etterhvert 75 meters dybde utenfor stasjonen. Målingene startet i 1919.

På grunn av de sterke kyststrømmene her er det kaldt vann med lav saltholdighet i øvre lag, dette vannet har sitt opphav i Østersjøen og elveutløpene langs kysten av Østlandet, og renner vestover. Området får derimot atlantisk fra vest nede i Norskerenna, dette er mer saltholdig havvann i de dypere vannlagene under 150 meters dybde.

Ved stasjonen måles temperatur og salinitet i 1, 5, 19 og 75 meters dybde hver dag. Overflatetemperaturen er typisk ca 3-6&nbsp;°C om vinteren (snitt 4,9&nbsp;°C i januar) og 16-17&nbsp;°C om sommeren (snitt 16,8&nbsp;°C i juli), mens temperaturen i 75 meters dybde er høyere enn i overflaten om vinteren (6-9&nbsp;°C) og lavere enn i overflaten om sommeren (8-11&nbsp;°C).

Saltholdigheten veksler i overflaten mellom 10 og 25 promille i november. I dypere lag på 75 meter er saltholdigheten om lag 33,5 - 34,0 i november.

Målte temperaturer og saltinnhold ved 1 meter dybde og 75 meter de siste årene fordeler seg slik, fordelt med data for 15. januar og 15. juli (tall i *kursiv* er gjennomsnittstemperaturer for en lengre periode:

## Referanser


## Eksterne lenker
* Forskningsstasjon Flødevigen  – Havforskningsinstituttet.
Zooamata

* Ferae
* hovdyr

**Zooamata** (som på norsk betyr *dyrevenn* eller *dyrevenner*) er en foreslått ny klade med pattedyr som består av de to ordnene Ferae (med cirka 288 arter) og hovdyr (Perissodactyla) (med 13 arter).

Zooamata-teorien baserer seg på et nærmere slektskap mellom hund og hest, men ikke alle støtter denne teorien. Noen mener eksempelvis at hund og ku (Euungulata) er nærmere beslektet enn hund og hest. Det er derfor fortsatt uklart om denne kladen vil bli tatt til etterretning.

## Kladogram

## Referanser


## Eksterne lenker
*
Operasjon Oleander

**Operasjon Oleander** var en stor aksjon fra de tyske okkupasjonsmyndighetene, rettet mot sivilbefolkning i Trøndelag under andre verdenskrig.

Aksjonen startet pinsehelgen, 26. mai 1944 og varte ut i en hel uke i begge Trøndelags-fylkene. Gestapo hadde mange SS soldater og 8 medlemmer av Rinnanbanden var med og en av lederne til Gestapo. Gestapo beordret og sende ut tre båter fra Trondheim med Fosenhalvøya som mål. Berørte kommuner var Leksvik, Rissa, Stjørna, Bjugn, Ørland og Åfjord. Det var ca 60 personer som ble arrestert. De fleste fra Stjørna der motstandskampen på Fosenhalvøya var stor. De som ble arrestert ble sendt til Vollan fangeleir, Grini fangeleir og Falstad fangeleir.

Ifølge historien var det mange motstandsfolk tyskerne aldri fikk tak i. De fleste flyktet over til Sverige eller holdt seg i skjul fra omverdenen til freden kom i mai 1945. Det var også andre personer som ble arrestert før Operasjon Oleander ble iverksatt. Flere ble tatt og satt i fengsel til krigen var over. Noen av dem var Kåre Nesset og Halvdan Gjelvold begge fra Ørland. Aksjonen ble satt i gang dagen etter at Johan Moan fra Leksvik klarte å rømme fra Rinnanbandens hovedbase Bandeklosteret etter nesten dødelig tortur.

## Årsakene til aksjonen
Forløpet til Operasjon Oleander strekker seg over lang tid gjennom flere år. Motstandskampen mot Tyskland medførte at tyske interesser ble aktivt motarbeidet. Flere av dem hadde sendere, stasjonert på Fosenhalvøya etter endt opplæring i England. Andre hjalp flyktninger og andre utsatte med å rømme over til Sverige, eller holdt ulovlig våpenlagre. Rinnanbanden og angiveren Karl Ludvig Adding hadde klart å spore opp flere av motstandsgruppene og fått kjennskap til sabotasjene mot tyskerne gjennom sin virksomhet. På denne måten ble store nettverk rullet opp og kjent for tyskerne.

En annen side av saken var flyktningetraffikken fra Ørland og innover Stjørnfjorden til Rødsjøen. Tyskerne fattet mistanke om transporten med rømte jugoslaviske partisanfanger fra Austråttleiren over til Sverige og ville stoppe det. Det var ett av leddene til Operasjon Oleander, men de fant ikke beviser mot sivilbefolkningen. Lokalbefolkningen som hjalp til i dette nødarbeidet holdt alle kort for seg selv til freden kom. Året før, i april 1943, hadde tyske offiserer sendt en håndtlanger etter dem: en mann i skiløypa inn mot Stjørna for å finne spor. Dette ble oppdaget i tide av gode norske hjelpere med hjelp fra jugoslaviske partisaner, og dramatikken i Serberhytta endte med henrettelse av provokatøren. Guttene avverget på denne måten en dramatisk situasjon for folket som bodde oppe i Rødsjøen.

## Teater
Marte Hallem har skrevet og regissert en trilogi med friluftsteater om «Operasjon Oleander» (2018, 2019, 2022) i Leksvik.

## Referanser
Armah

**Armah** (c.614) var en konge av Aksum. Han er først og fremst kjent gjennom mynter preget under hans styre. Det har blitt holdt frem at han kan ha vært identisk med Ashama ibn Abjar, som ga opphold til muslimske utvandrere rundt 615-6 i Axum.
Pegasoferae

* Zooamata
* flaggermus

**Pegasoferae** er en foreslått ny klade med pattedyr som består av de to kladene Zooamata (med cirka 300+ arter) og Chiroptera (med cirka 1100+ arter). Søstergruppen til Pegasoferae er hvaler og klovdyr (Cetartiodactyla).

Navnet på kladen, som ble foreslått av Nishihara, Hasegawa og Okada i 2006, er hentet fra den mytologiske flygende hesten Pegasus, med referanse til (flygende) flaggermus og hester, og gruppen Ferae, som inkluderer rovpattedyr og skjelldyr. Gruppens stilling er styrket ved de siste års forskning.

## Kladogram

## Referanser

## Eksterne lenker
*
Telenor SOC

**Telenor Security Operation Centre** (**TSOC**) er en avdeling i Telenor som driver en døgnkontinuerlig tjeneste for sikkerhetsovervåking av kunders datanettverk.

Selskapet holder til i Arendal, og ble etablert som «Proseq» i 2000. Det ble overtatt av Telenor i 2003, og har pr 2010 15 ansatte. Selskapet overvåker kunders nettverk kontinuerlig, og har ekspertise på analyse av skadelige datakoder. 

Selskapet bruker følgende metoder i overvåkningen:
*Signaturbasert deteksjon
*Overholdelse av protokoll-standarder
*Forventet trafikkmønster (LTD – Lovlig Trafikk Definisjon)
*Black-listing av fiendtlige adresser og nettverk
*Kjøring av programfiler i sandboks 
*Testing av programfiler mot ulike antivirus-løsninger
*Statistiske metoder

I 2010 oppdaget de et angrep på Den Norske Nobelkomites nettsider, og nyheten spredte seg til medier verden over. Angrepet kom via en server i Taiwan, og hendelsen brakte oppsikt fordi Liu Xiaobo fra Kina hadde fått Nobels fredspris, og angrepet kan ha vært i sammenheng med dette. Sammen med oppdagelsen av angrepet oppdaget også TSOC et ukjent sikkerhetshull i Mozilla Firefox.

## Referanser


## Eksterne lenker
* Telenor SOC hos Telenor
* TSOCs sikkerhetsblogg
Strømtangen fyr (Kragerø)

**Strømtangen fyr** er et landfast fyr ved innløpet til Kragerøfjorden. Fyret har 4. ordens linseapparat og er bygget inn i fyrbygningen i tre.

Fyrstasjonen ble bygget samtidig med Stavseng fyr lenger inne i fjorden og danner en overettlinje med denne. Fyret er en typisk representant for små trefyr og er fredet etter lov om kulturminne.

## Se også
*Norske fyr

## Eksterne lenker
*  
*  
*
Eddie Adams

**Edward Thomas Adams** (1933–2004) var en amerikansk fotograf, fotojournalist og vinner av Pulitzerprisen. Han var kjent for sine portrettfotografier av kjendiser og politikere og sin fotografiske dekning av 13 kriger.

Under Koreakrigen var Adams innrullert i United States Marine Corps som krigsfotograf, og han hadde bl.a. som oppgave å fotografere hele den koreanske, demilitariserte sonene etter krigens slutt. Det var likevel hans arbeid for Associated Press under Vietnamkrigen som gjorde ham verdenskjent da han tok en av Vietnamkrigens mest kjente bilder. Det viser general Nguyễn Ngọc Loan fra den sørvietnamesiske politistyrken i det han henretter en FNL-fange, Nguyễn Văn Lém på åpen gate i Saigon under Slaget om Saigon den 1. februar 1968.

I 1969 vant han Pulitzerprisen «for Spot News Photography i tillegg til World Press Photo-pris for bildet, titulert 'General Nguyen Ngoc Loan executing a Viet Cong prisoner in Saigon'). Han beklaget senere den voldsomme oppmerksomheten bildet hadde fått, og beklaget personlig overfor general Nguyễn og hans familie den uopprettelige skaden bildet hadde forårsaket. Da general Nguyễn døde i 1998, hyldet Adams ham som en «helt» i «en rettferdig sak».

Adams skrev senere i *[[Time (magasin)|Time]]*:

## Utmerkelser
I tillegg til Pulitzerprisen, mottok Adams over 500 andre utmerkelser, inkludert Georg Polk Award for pressefotografi i 1968, 1977 og 1978 og en rekke utmerkelser fra bla. World Press Photo, NPPA, Overseas Press Club.

## Referanser


## Eksterne lenker
* 
* 
*  Review of ''An Unlikely Weapon'' in ''Arts of War on the Web'', June 26, 2009
*  Voice autobiography of his Pulitzer photograph, the execution
*  Interview for PBS
*   Eddie Adams Photographs
*  Eddie Adams Workshop 
*  An Unlikely Weapon: The Eddie Adams Story
*  Dolph Briscoe Center for American History – Photojournalism
*  The Price of a Picture: BBC Story on Recent Sale of Adams Photograph
Ferungulata

* Ferae
* Pegasoferae

**Ferungulata** er en tradisjonell klade med pattedyr som består av de to kladene Pegasoferae (med cirka 1400 arter) og Cetartiodactyla (med cirka 300 arter). I tillegg kommer et antall fossile arter. Gruppen ble foreslått av den amerikanske paleontologen George Gaylord Simpson (1902-1984) i 1945, fundamentert på morfologisk informasjon.
Søstergruppen til Ferungulata er insekteterne (Eulipotyphla).

Simpsons teori, som altså ble fundamentert på teorien om at det eksisterte en evolusjonær forskjell mellom de to superkontinentene Gondwana og Laurasia, er i nyere tid blitt utfordret av nyere genetisk forskning. Den plasserer storparten av det tidligere Ferungulata som en undergruppe av Laurasiatheria, og inkluderer Pegasoferae (men altså ikke Tubulidentata og Paenungulates).

## Inndeling
Inndeling basert på studier av X. Zhou m. fl. (2011).

## Referanser




## Eksterne lenker
*
Biptest

**Biptest** – også kalt *bleep test*, *beep test*, *multi-stage fitness test*, *pacer test*, *Leger-test* eller *20-m shuttle run test* (20mSRT) – ble laget av Luc Leger ved Université de Montréal og publisert i 1983 som «A Maximal Multistage 20m Shuttle Run Test to predict VO2 Max». Biptest kan høres ut som en forkortelse, men det er det ikke. Både beep (US) og bleep (eng) er engelsk og betyr lydsignal, bip, pip.

Trenere bruker biptest for å måle utøverens maksimum oksygenopptak (VO2-maks). Testen er spesielt nyttig for utøvere i fotball, håndball, ishockey, innebandy og tennis.

Biptest er en flertrinns kondisjonstest som kan gjennomføres med flere personer samtidig. Testen er enkel å gjennomføre og tar ikke lang tid. Utøveren skal løpe mellom to markeringer på 20 m med økende hastighet innen et gitt lydsignal (bip). Dersom man ikke når markeringen på andre siden innen lydsignalet vil testen bli avsluttet for den enkelte, og antall lydsignal/gjennomført lengde vil bli registrert. Testen kan gjennomføres sammen med andre utøvere, og er hyppig brukt i gymtimer på forskjellige utdanningsnivå. Varigheten på testen er avhengig av utøverens utholdenhetskapasitet, men varer vanligvis mellom 10 og 20 minutter.

## Norge
Nedlasting av Biptest: Vær oppmerksom på at amerikanske (*beep*) bruker 22 yards (20,117 meter). Denne biptesten gir omtrent samme resultater som den man bruker i Norge (20 meter), det blir ikke store forskjellen. Andre lengder kan også brukes, for eksempel 18 meter, og er ofte avhengig av hvor stort areale som er tilgjengelig (husk at testen da må justeres for å ha samme vanskelighetsnivå). Biptest er en måte å måle elevers kondisjon på skoler, og da deles gjerne elevene inn i en jente- og en guttegruppe, med forskjellige krav til de forskjellige karakterene.

## Referanser


## Eksterne lenker
*  Sørumsand IF; Biptest  (Har forslag til gjennomføring, to forskjellige registreringsskjemaer, tabell til lydspor og VO2 Maks etc).
Don McCullin

**Donald McCullin** (født 9. oktober 1935 i Finsbury Park i London) er en britisk fotojournalist, kjent for sin karriere som krigsfotograf, men også fra hans tidligere dokumentarfotografier fra slutten av 50-tallet og begynnelsen av 60-tallet av fattigdom og gjengvirksomhet i britiske byer og arbeiderstrøk, blant annet ble et av hans bilder fra 1959, av en lokal London-gjeng publisert i *[[The Observer]]*.

## Liv og virke
McCullin avtjente sin vernepliktsperiode i RAF, der han bla. arbeidet som fotografassistent i kanalsonen under Suezkrisen i 1956. Han besto ikke den skriftlige teoriprøven som var nødvendig for å bli fotograf i RAF, og tilbrakte det meste av sin vernepliktstjeneste i mørkerommet.

Mellom 1966 og 1984 arbeidet han som internasjonal korrespondent for *Sunday Times Magazine*, og rapporterte fra økologiske og menneskeskapte katastrofeområder, samt krigssoner som Biafra, Vietnamkrigen og konflikten i Nord-Irland.

I 1968, mens han dekket krigen i Vietnam, ble han reddet fra å bli skutt, av sitt Nikon kamera, som stoppet en kule som ellers ville truffet han selv.

## Utvalgte utmerkelser
Han har mottatt World Press Photo Award i 1964 for hans dekning av krigen på Kypros. Samme år ble han også tildelt Warsaw Gold Medal. I 1977 ble han utnevnt til «Fellow of the Royal Photographic Society», derav forkortelsen *FRPS* etter navnet hans. I 1993 ble han tildelt et æresdoktorat fra University of Bradford. Samme år ble han også utnevnt til kommandør (CBE) av Order of the British Empire som den første pressefotografen til å motta denne æresutnevnelsen.

Nyttårsaften 2016 ble McCullin utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Familie
I den senere tid har McCullin bla. tatt opp landskaps- og stillebensfotografi. Han har selv uttalt at hans bilder ofte er preget av hans fortid som krigsfotograf og alle de grusomhetene han har sett og at disse derfor ofte kan være ganske mørke og dystre med sterke/harde kontraster. McCullin bor nå i Somerset-området i England hvor han er gift og har fem barn fra hans nåværende og tidligere ekteskap.

## Utvalgte utgivelser
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
* 
*  Om Don McCullin, fra Hamilton's gallery
Tharald Hetland

**Tharald Hetland** (1943–2011) var fylkeslege i Oppland 2006–2011. Hetland var spesialist i samfunnsmedisin. 

Han var kommunelege i Drammen, assisterende fylkeslege i Vestfold og gjennom mange år ansatt i Helse- og omsorgsdepartementet. Hetland arbeidet for NORAD i Botswana og for WHO i Usbekistan.

I 2008 mottok Hetland WHOs pris for ekstraordinær innsats for tobakksforebygging, blant annet for sin innsats som leder av den norske delegasjonen i framforhandlingen av WHOs tobakkskonvensjon. 
## Referanser

## Eksterne lenker
* Ny fylkeslege i Hedmark, Tidsskrift for Den norske legeforening nr. 22, 2006
* WHO-pris til fylkeslege Tharald Hetland, Helsedirektoratet
Makeskifte

**Makeskifte, makebytte**, eller (særlig eldre) **mageskifte**, er et juridisk begrep for byttehandel brukt i forbindelse med bytte av eiendommer. Et makeskifte innebærer at eiendom (hele, deler av eller flere) byttes mot annen eiendom. Ved verdidifferanser mellom eiendommene omfatter typisk også en makeskifteavtale et mellomlegg i penger. 

I praksis brukes makeskifte for eksempel hvor grunneiere ønsker å samle flere spredte eiendommer for å ha én sammenhengende eiendom, eller ellers for å oppnå mer praktiske og hensiktsmessige eiendomsgrenser. 
Som et alternativt virkemiddel til ekspropriasjon kan også makeskifte forekomme ved at vederlag for en ønsket eiendom ytes i form av en erstatningseiendom.

## Se også
* Jordskifterett
Nanna Stenersen

**Inga Kristine Stenersen** (født 26. januar 1914 i Oslo, død 22. juni 1977) var en norsk skuespiller. I 1933 debuterte hun på Carl Johan Teatret og var senere tilknyttet Centralteatret samt Oslo Nye Teater. Gift i 1943 med Helge Lunde (1900–1987).
      
Stenersen spilte med glans i revyer, komedier og operetter. Hun viste seg også som klok menneskekjenner i alvorligere roller, men huskes best for sin innsasts i norske filmer.

## Teaterroller
* *[[Tolvskillingsoperaen]]* – Polly Peachum
* *[[Nitouche]]* – Tittelrollen
* Alle Finn Bøs sommerlystspill

## Filmer (i utvalg)
* 1933 – *[[5 kjekke jenter]]* (dansk)
* 1933 – *[[Jeppe på bjerget (film)|Jeppe på bjerget]]*
* 1938 – *[[Styrmann Karlsons flammer]]* (svensk)
* 1942 – *[[Den farlige leken]]*
* 1951 – *[[Vi gifter oss]]*
* 1957 – *[[Fjols til fjells]]*

## Referanser


## Kilder
* Nanna Stenersen i Store norske leksikon

## Eksterne lenker
*
Knut Wester

**Knut Gustav Wester** (født 1. september 1940) er en norsk nevrokirurg og professor. 

Han er cand.med fra Universitetet i Oslo (1965) og forsvarte sin doktorgrad (dr.med.) samme sted i 1974 på avhandling om hjernens vekkemekanisme. Han spesialiserte seg som nevrokirurg ved Rikshospitalet og ble fra 1986 overlege og deretter avdelingsleder ved Nevrokirurgisk avdeling, Haukeland universitetssjukehus, fra 1989 kombinert med et professorat ved Universitetet i Bergen. Han har også vært leder for Norsk nevrokirurgisk forening og den nordiske nevrotraumeforeningen. 

I 2002 startet hans et etiopisk utdanningsprogram i nevrokirurgi hvor det fram til 2020 er utdannet 38 spesialister som er en tidobling av spesialistantallet siden programmets start.
  
I 2010 ble han tildelt Kongens fortjenstmedalje i gull for sin innsats for nevrokirurgien i Norge og Etiopia.

## Referanser


## Eksterne lenker
*
Premio Bancarella

**Premio Bancarella** er en italiensk litteraturpris som ble etablert i 1953. Den blir hvert år utdelt in Pontremoli, den siste lørdag eller søndagen i juli.

Først blir seks bøker valgt ut og tildelt *Premio Selezione Bancarella*, så stemmer bokhandlerne over en vinner. Overrekkelsen av prisen finnes sted den siste kvelden.

## Liste over vinnere

## Andre priser
Andre priser som blir utdelt i Pontremoli sammen med Bancarella er: Premio Bancarellino (mat) og Premio Bancarella Sport.

## Referanser


## Eksterne lenker
* Premio Bancarella
Dave Weckl

**Dave Weckl** (født 8. januar 1960) er en anerkjent amerikansk jazz-fusion-trommeslager. Han er blant annet en kjent utøver av den såkalte Moellermetoden.

Weckl har jobbet sammen med kjente artister som Paul Simon, Madonna og Chick Corea.

I 2010 var han en av artistene under Barentsjazz-festivalen i Tromsø.

## Diskografi
### Dave Weckl
* 1990: *Master Plan* (GRP Records)
* 1992: *Heads Up* (GRP Records)
* 1994: *Hard Wired* (GRP Records)

### Dave Weckl Band
* 1998: *Rhythm of the Soul* (Stretch records)
* 1999: *Synergy* (Stretch records)
* 2000: *Transition* (Stretch records)
* 2001: *The Zone* (Stretch records)
* 2002: *Perpetual Motion* (Stretch records)
* 2003: *Live (And Very Plugged In)* (Stretch records)
* 2005: *Multiplicity* (Stretch records)

## Referanser


## Eksterne lenker
* 
* 
*
Torbjørn Lunde Ingvaldsen

**Torbjørn Lunde Ingvaldsen** (født 1974) var mellom 2008 og 2011 festivalsjef for jazzfestivalen Barentsjazz i Tromsø.

Ingvaldsen er musikkutdannet ved Musikkonservatoriet i Tromsø, og jobber til daglig som produsent ved Nordnorsk Opera og Symfoniorkester. Hans hovedinstrument er trombone, og han spiller i ska-bandet Ska Patrol.

## Eksterne lenker
* 
*  Barentsjazz' nettsider
Meqabyan

**Meqabyan** (Ge'ez: መቃብያን) er betegnelsen på tre bøker, 1. Meqabyan, 2. Meqabyan og 3. Meqabyan, som brukes i den etiopiske ortodokse kirke. De kalles også *De etiopiske makkabeerbøker*. De er imidlertid ikke de samme som de mer kjente Makkabeerbøkene. 

Den første av bøkene forteller om en benjaminitt ved navn Meqabis og hans fem sønner som er trofaste til døden under styret til Antiokos IV Epifanes.

Den andre av bøkene forteller om en konge av Moab som undertrykker Israel. Siden omvendes han til israelittenes religion og lærer folket opp i å følge den.

Den tredje av bøkene taler om frelse og straff, og nevner Adam, Job, David, og andre.
Mats Roger Jensen

**Mats Roger Jensen** (født 4. juli 1987 i Holmestrand) er en norsk tidligere skøyteløper som representerer Holmestrand og Botne Skøyteklubb. 

Sesongen 2005/2006 tok han bronse i Junior NM i sprint (arr. i Asker) bak Håvard Bøkko og Christoffer Fagerli Rukke. Sesongen 2006/2007 tok han en ny bronse i Junior NM i sprint (arr. i Bergen), denne gangen bak Christoffer Fagerli Rukke og Espen Aarnes Hvammen. Senere i mars 2007 forbedret han den norske sammenlagt-rekorden i sprint-4-kamp for junior. Som aldersbestemt løper forbedret han de norske aldersklasse-rekordene på 1000 m for gutter 14 år, gutter 15 år og gutter 16 år samt for 1500 m gutter 16 år.

April 2008 trakk noen løpere (herunder Mikael Flygind Larsen (Holmestrand og Botne Skøyteklubb) og Dag-Erik Kleven (Sand IF) seg fra skøyteforbundets satsing for sesongen 2008/09, for å danne et eget sprintlag med treneren Frode Rønning. De fikk med seg Espen Aarnes Hvammen (Eidsvold Turn), Øyvind Andreassen (Spk Snøgg), Joachim Haugen (Herkules IF) og Mats Roger Jensen. Sesongen 2008/09 ble avsluttet omtrent midtveis i januar 2009 etter å ha fått kyssesyken.

Han bodde en kort periode i Chicago, USA, for å satse på skøyter derifra med andre impulser, blant annet fra den tidligere skøyteløperen og nå skøytetreneren Nancy Swider-Peltz. 
Høsten 2010 fikk han dessverre ødelagt sesongstarten 2010/11 sin med et ankelbrudd som han ikke undersøkte godt nok og trente videre, men etter litt så fant han ut at skaden måtte opereres og stilte kun som tilskuer og supporter under enkeltdistanse-NM 2011 i november 2010.  I januar 2011 gikk han Senior Sprint-NM i Arendal og fikk en 3.-plass sammenlagt bak Christoffer F. Rukke og Espen Aa. Hvammen.

Spesialdistansene hans er 1000 og 1500 meter. 

Jensen er innehaver av banerekorden for 500m på Bugården idrettspark, Sandefjord, og var det også på 1500m på Tønsberg Kunstis, inntil den ble slått under Allround-NM 2012 av Håvard Bøkko.

Etter å ha kjempet mot skader og sykdom sist sesong (2012/13), valgte han å legge opp skøytekarrieren.

## Personlige rekorder
Sist oppdatert 20. mai 2011

## Referanser




## Eksterne lenker
* 
* 
* Mats Roger Jensen hos Skarli.com
*  Mats Roger Jensen på SpeedSkatingResults.com
*  Meet norwegian speed skater Mats Roger Jensen - Modell-bilder. Publisert 14. jun 2008. *Oh-la-la-Mag.com* Besøkt 8. mar 2011.
Karl Blossfeldt

**Karl Blossfeldt** (født 13. juni 1865 i Schielo i Tyskland, død 9. desember 1932 i Berlin) var en Tysk fotograf, skulptør, lærer og kunstner som jobbet i Berlin i Tyskland. Han er best kjent for sine nærbilder av planter.

## Biografi
Blossfeldt jobbet som lærling i en kunstsmie i Mägdesprung mellom 1881 og 1883, samtidig med at han studerte kunst ved *Hochschule für Bildende Künste* i Berlin mellom 1884 og 1890. I perioden 1890 til 1896 deltok han i et prosjekt i Italia ledet av Moritz Meurer, der han samlet plantemateriell til bruk i tegneundervisning. I denne perioden begynte Blossfeldt å fotografere planter systematisk. 

I 1898 begynte han som lærer ved undervisningsavdelingen til Kunstindustrimuseet i Berlin (*Unterrichtsanstalt des Berliner Kunstgewerbemuseums*), og fortsatte å jobbe der som professor fra 1921 til 1930. I 1926 hadde han sin første utstilling ved Nierendorf Galleri i Berlin, og utga boken *Urformen der Kunst* i 1928. Boken ble veldig godt mottatt, både blant kritikere og publikum. Blossfeldt døde av testikkelkreft den 9. desember 1932.

## Bilder

Fil:Karl Blossfeldt Adiantum pedatum 1928.jpg|Adiantum pedatum, 1928
Fil:Blumenbachia hieronymi MET DP153196.jpg|Blumenbachia hieronymi
Fil:Nigella Damascena Spinnenkopf MET DP324361 (cropped).jpg|Nigella Damascena
Fil:Karl Blossfeldt. Cucurbita, 1928.jpg|Cucurbita, 1928
Fil:Karl Blossfeldt. Papaver orientalis, 1928 - 1932.jpg|Papaver orientalis, 1928 - 1932
Fil:Karl Blossfeldt. Acanthus mollis, 1928.jpg|Acanthus mollis, 1928


## Museumssamlinger
* Pinakothek der Moderne,  München. (75 bilder på nett. Besøkt 2. november 2017)

## Referanser


## Eksterne lenker
* 
* Website Karl-Blossfeldt-Archiv (parts of this page are in English)
* The Portfolio
* Blossfeldt's Urformen der Kunst 
* Masters of Photography article
* Fine Rare Prints Antique Prints
Now That’s What I Call Music! Hits 2010

***Now That's What I Call Music! Hits 2010*** er et samlealbum i den norske Now That's What I Call Music-serien og ble utgitt 29. november 2010.

## Sporliste
### Disk 1
# Madcon &ndash; «Glow»
# Shakira &ndash; «Waka Waka (This Time for Africa)»
# Katy Perry feat. Snoop Dogg &ndash; «California Gurls»
# Joshua Radin &ndash; «I'd Rather Be With You»
# Flo Rida &ndash; «Club Can't Handle Me»
# Cheryl Cole &ndash; «Fight For This Love»
# Tinie Tempah feat. Eric Turner &ndash; «Written in the Stars»
# Yolanda Be Cool & Dcup &ndash; «We Speak No Americano»
# Robyn &ndash; «Dancing on My Own»
# Adam Lambert &ndash; «Whatya Want from Me»
# Nickelback &ndash; «If Today Was Your Last Day»
# Jace Everett &ndash; «Bad Things»
# Onerepublic &ndash; «All the Right Moves»
# Keri Hilson &ndash; «I Like»
# Bon Jovi &ndash; «What Do You Got?»
# Jason Castro &ndash; «Let's Just Fall in Love Again»
# Lars Vaular &ndash; «Rett opp og ned»
# Alicia Keys &ndash; «Try Sleeping With a Broken Heart»

### Disk 2
# Lady Gaga &ndash; «Alejandro»
# Karpe Diem feat. Andreas Grega &ndash; «Ruter»
# Brandi Carlile &ndash; «The Story»
# Owl City &ndash; «Fireflies»
# Jason Derulo &ndash; «In My Head»
# Stromae &ndash; «Alors en danse»
# Paloma Faith &ndash; «New York»
# Edward Maya feat. Vika Jigulina &ndash; «Stereo Love»
# Justin Bieber feat. Ludacris &ndash; «Baby»
# Train &ndash; «Hey, Soul Sister»
# Taio Cruz &ndash; «Break Your Heart»
# Bjørn Johan Muri &ndash; «Yes Man»
# Maroon 5 &ndash; «Misery»
# Inna &ndash; «Hot»
# Lena &ndash; «Satellite»
# The Baseballs &ndash; «Umbrella»
# Elvis Presley &ndash; «Suspicious Minds»
# Susanne Sundfør &ndash; «The Brothel»

## Eksterne lenker
*
Saltholmen fyr

**Saltholmen fyr** er et fyr som ligger på en liten øy utenfor Lillesand i Aust-Agder.

Saltholmen og holmene rundt het opprinnelig Kjeholmene, men den ble omdøpt Saltholmen den gang predikant og gründer Hans Nielsen Hauge drev saltkoking der i nødsårene 1809–1810. Holmene tilhørte naboøya Skauerøya, men ble frikjøpt for kr. 160,- fra daværende eier, Johannes Andersen Skoverøen, med den hensikt å bygge fyret.

Danskfødte C.F.A. le Maire (f. 1815) kom til det norske fyrvesen i 1868 og tegnet Saltholmen fyr i februar 1882. Martin Mork Løvik (1835–1924) fra Dalsfjorden i Volda bygget fyret.

Fyret ble satt i drift i 1882. Fyrbygningen er i betong har et mangekantet fyrtårn med spir i et av hjørnene. Formen på tårnet er sjelden å se i Norge og fyret er stort sett bevart slik som det ble bygget. Fyret er derfor fredet etter lov om kulturminne.  
Fyret hadde 4. ordens linseapparat. Fyret ble lagt ned i 1952 og den nåværende fyrlykten ble satt opp.

## Saltholmens Venner
Etter at fyret ble lagt ned ble det solgt til Lillesand Seilforening. Utover på 1900-tallet leide seilforeningen ut fyrstasjonen til bedrifter, men fra sommeren 2003 ble anlegget åpnet opp for allmennheten sommerstid. 

I 2012 ble Saltholmen fyr overtatt av en stiftelse kalt *Saltholmens Venner*. Stiftelsen fortsatte arbeidet med å bevare fyret for ettertiden. Samtidig skulle fyret fortsatt være tilgjengelig for allmenheten. Det er mulighet til å leie fyret, samt overnatte her sommerstid. 

Fyrvokterne var følgende:
*Anton Karenius Abrahamsen 
*Oscar Theodor Fay
*Gabriel Andersen
*Knut Holm 
*Johan Martin Ommundsen
*Salve Danielsen
*Thomas Arentzen var vikar i ferier i perioden 1911–1952

## Se også
*Norske fyr

## Referanser


## Eksterne lenker
* 
* 
*
Raadspensionaris

***Raadspensionaris*** (ordrett: «rådspensjonær», eller «stor-pensjonat») var statslederen til Holland og Westfriesland i De forente Nederlandenes tid (1581–1795). Hans område var utenrikspolitikk, og han hadde veldig stor makt og innflytelse på det nederlandske politiske liv. I 1619 gikk stillingen *[[landsadvocaat]]* over i *raadspensionaris*.

Statsledere av betydning i denne perioden var Johan van Oldenbarnevelt, Adriaan Pauw, Johan de Witt, Gaspar Fagel, Anthonie Heinsius og Simon van Slingelandt.

## Se også
*Liste over Hollands statsledere (1581–1795)

## Litteratur

* 
*
Liste over Hollands statsledere (1581–1795)

Dette er en **Liste over Hollands statsledere i perioden 1581–1795** som rangerer statsledere med titlene *[[Landesadvokat]]* og *[[Raadspensionaris]]* i Grevskapet Holland i De sytten nederlandske provinsene, og også i provinsene Holland og Westfriesland under De forente Nederlandenes tid:

## Statsledere
*Barthout van Assendelft, 1480–1489
*Jan Bouwensz, 1489–1494
*Barthout van Assendelft, gjeninnsatt 1494–1497
*Frans Coebel van Loo, 1500–1513
*Albrecht van Loo,  1513–1524
*Aert van der Goes, 1525–1544
*Adriaen van der Goes, 1544–1560
*Jacob van den Eynde, 1560–1568
*Paulus Buys, 1572–1585
*Johan van Oldenbarnevelt, 1586–1619
*Andries de Witt, 1619–1621
*Anthonie Duyck (eller Anthonis Duyck), 1621–1629
*Jacob Cats, 1629–1631
*Adriaan Pauw, 1631–1636
*Jacob Cats, gjeninnsatt 1636–1651
*Adriaan Pauw, gjeninnsatt 1651–1653
*Johan de Witt, 1653–1672
*Gaspar Fagel, 1672–1688
*Michiel ten Hove, 1688–1689
*Anthonie Heinsius, 1689–1720
*Jacob van Hoornbeek (eller Isaäc van Hoornbeek), 1720–1727
*Simon van Slingelandt, 1727–1736
*Anthonie van der Heim, 1737–1746
*Willem Buys, 1746
*Jacob Gilles, 1746–1749
*Pieter Steyn, 1749–1772
*Pieter van Bleiswijk, 1772–1787
*Laurens Pieter van de Spiegel, 1787–1795

### [[Raadspensionaris]] i [[Den bataviske republikk]]
*Rutger Jan Schimmelpenninck, 1805–1806
Alfa (andre betydninger)

**Alfa** har flere betydninger:

*Alfa, den første bokstaven i det greske alfabetet
*Alfa Centauri, stjernesystem
*Alfa (biologi), lederdyr
*Alfapartikkel, atomkjerne bestående av 2 protoner og 2 nøytroner
*Alfa Romeo, italiensk bil
*@, krøllalfa
*Alfagress, gresstype
*Alfagruppen, russisk konsern
*Alfa (Sesam Stasjon), figur i TV-serien *Sesam Stasjon*
*Alfa-versjon av programvare er en tidlig versjon som blant annet brukes til interne testformål
*Alfa Skofabrik, norsk skofabrikk på Brandbu i Oppland. Lager kraftige jakt og fjellstøvler, samt kraftige arbeid og sikkerhetssko. Mangeårig leverandør til det norske forsvaret og politiet.
*Alfa (magasin), norsk magasin for menn
*Alfastråling, radioaktiv stråling
*ALFA (parti), tysk politisk parti stiftet 2015.
Marianne Haugli

**Marianne Haugli** (født 26. oktober 1981 i Bærum) er en norsk danser, modell og koreograf. Hun har vært modell i Heartbreak/Pholk siden 1999 og vært kampanjemodell for blant annet Moods of Norway og Leila Hafzi, og skulpturmodell for Nico Widerberg. I 2008 spilte hun hovedrollen ved Riksteatrets oppsetning «@lice». Hun vant årets koreograf ved Oslo Fashion Week 2008 og 2009 og ble tildelt Statens kunstnerstipend for yngre dansekunstnere 2009-2011.

Haugli er utdannet ved Statens Balletthøgskole ved Kunsthøgskolen i Oslo 2002-2005 i moderne samtidsdans.

## Referanser


## Eksterne lenker
*
Jon Spilde

**Jon Spilde** (født 20. oktober 1950) er en norsk multimediakunstner. Han arbeider med video, animasjon og computergrafikk.
Spilde sto bak animasjoner til de internasjonale TV-sendingene fra OL på Lillehammer i 1994.

## Eksterne lenker
* Spilde hos Listen.no
* Omtale hos Asker kommune
Mikronesiaføderasjonens herrelandslag i fotball

**Mikronesiaføderasjonens herrelandslag i fotball** representerer Mikronesiaføderasjonen i fotball på herresiden. Laget er underlagt landets fotballorganisasjon, Federated States of Micronesia Football Association, og er medlem av OFC, men kun delvis av FIFA. De kan derfor ikke delta i VM i fotball, men i OFC Nations Cup. Medlemskap i FIFA er under vurdering.

Laget trenes av Paul Watson, bror av den britiske komikeren Mark Watson, og deltar hovedsakelig i South Pacific Games.

## Resultater fra South Pacific Games
*1963 til 1995 – *Deltok ikke*
*2003 – Gruppespill
*2007 - 2011 – *Deltok ikke*
*2015 - Slått ut i gruppespillet med tre tap (0-30 mot Tahiti, 0-38 mot Fiji og 0-46 mot Vanuatu)

## Micronesian Cup
*1999 – *Vinner*

## Eksterne lenker
* FSM Football
Atlantogenata

Afrotheria:
* børstepinnsvin
* elefanter
* gullmoldvarper
* jordsvin
* klippegrevlinger
* sjøkyr
* springspissmus
Gomlere:
* beltedyr
* dovendyr
* maurslukere

**Atlantogenata** er en foreslått ny delgruppe under placentale pattedyr. Den inkluderer delgruppene Afrotheria og Xenarthra, som består av arter som har oppstått (har stamfedre) på den sørlige halvkule. Det hersker imidlertid stor usikkerhet med hensyn til denne gruppen, herunder også slektskapet mellom undergrupper og arter. Songa *et al.* (2012) støtter imidlertid både denne delgruppen og undergruppene som følger av den

## Kladogram

## Referanser




## Eksterne lenker
*
Halvor Bjellaanes

**Halvor Bjellaanes** (født 19. juni 1925 i Mo, død 7. oktober 2010 i Bærum) var en norsk offiser, banksjef og stortingsrepresentant for Venstre.

Etter å ha gått landsgymnas i Orkdal tok Bjellaanes juridisk utdannelse ved Universitetet i Oslo, der han avla embetseksamen i 1950.

Han arbeidet fra 1951 til 1956 i Forsvaret, der han var løytnant i luftvernartilleriet og som kaptein i forsvarsstaben, før han i 1956 gikk over i banksektoren. Han var banksjef først i Korgen Sparebank fra 1957 og deretter i Vefsn Sparebank fra 1960. I 1968 ble han banksjef i Arendal sparebank. Bjellaanes ledet an i fusjonene av sparebanker på Sørlandet, først ved dannelsen av Aust-Agder Sparebank i 1973 og deretter ved etableringen av Sparebanken Sør i 1984. Han var administrerende direktør i begge disse sparebankene.

Bjellaanes var i årene 1978 til 1982 formann i Sparebankforeningen i Norge. På internasjonalt plan var han aktiv i International Savings Banks Institute i Genève, der han først var medlem av rådet (1983–1985) og deretter av styret (1985–1989).

Bjellaanes var politisk aktiv i Venstre, først på lokalplan, der han 1959–1960 var medlem av Korgen formannskap og 1961–1963 medlem av Vefsn formannskap, og senere på riksplan. Bjellaanes var i perioden 1965 til 1969 innvalgt på Stortinget fra Nordland. Han var nestleder i justiskomiteen.

Bjellaanes ble i 1987 utnevnt til ridder av 1. klasse av St. Olavs Orden. 

## Referanser


## Eksterne lenker
*
Niues herrelandslag i fotball

**Niues herrelandslag i fotball** representerer Niue i fotball på herresiden. Laget er underlagt landets fotballorganisasjon, Niue Island Soccer Association, og er medlem av OFC, men ikke FIFA. De kan derfor ikke delta i VM i fotball, men i OFC Nations Cup.

Laget har kun spilt to kamper så langt, begge ved South Pacific Games 1993 i Vest-Samoa. De tapte der 0-19 mot Papua Ny-Guinea, og 0-14 mot Tahiti.

## Resultater fra South Pacific Games
*1963 til 1979 – *Deltok ikke*
*1983 – Runde 1
*1987 til 2015 – *Deltok ikke*

## Eksterne lenker
* Resultater hos RSSSF
Pierre Martin de La Martinière

**Pierre Martin de La Martinière** (født 1634 i Rouen, død 1690) var en fransk reisende og lege.

La Martinières eventyrlyst førte ham ut på reiser til Asia og Guinea. Siden ble han med som skipslege på en ekspedisjon til Nordishavet som kong Frederik III av Danmark-Norge tok initiativ til. På denne ekspedisjonen besøkte han Norge, Finnmark, Russland, Novaja Semlja, Grønland og Island. Senere vendte han tilbake til Frankrike, hvor han skrev et par legevitenskapelige avhandlinger.

La Martinière skrev en bok om sine opplevelser på reisene i nord, *Voyage des pais septentrionaux*, som utkom i Paris i 1671, og som ble oversatt til tysk, engelsk og nederlandsk. Den er ikke helt nøyaktig og inneholder mange skrøner, men er likevel den første franske beskrivelsen av de arktiske landene.

## Referanser


## Kilder
* Amund Helland: *Topografisk-statistisk beskrivelse over Finmarkens amt*, bind 1, s. 10–11.

## Eksterne lenker
* La Martinières sjøreise i 1670
Eau Claire (Wisconsin)

**Eau Claire** er en by i den vest-sentrale delen av den amerikanske delstaten Wisconsin. Befolkningen var 61&nbsp;704 ved folketellingen i 2010.  Det er fylkessete for Eau Claire County, men en liten del av byen ligger i nabofylket Chippewa County. Eau Claire er også kjent som et sentralt sted for den store norsk-amerikanske befolkningen i Wisconsin på midten og slutten av 1800-tallet. Eksempelvis var det her Marcus Thrane bodde de siste år av sitt liv.

## Lokalt musikkmiljø
Chippewa Valley, spesielt Eau Claire, har skapt et stort antall indieband. Grupper som Bon Iver, Laarks, Megafaun, Peter Wolf Crier og S. Carey har oppnådd ulik grad av nasjonal og internasjonal suksess. Andre grupper, som for eksempel Daredevil Christopher Wright, Farms, Vacation Dad og Adelyn Rose har også fått positiv oppmerksomhet på den nasjonale scenen.

Eau Claire, Wisconsin er også hjemmet til en av de beste jazz programmene i nasjonen. Dens øverste universitet jazz ensemble har blitt tildelt prestisjetunge "Downbeat Magazine Award" for beste college jazz ensemble i landet seks ganger, den siste var i 2010. Samfunnet vert også Eau Claire Jazz Festival, som har eksistert siden 1968.

Populære destinasjoner for live musikk i Chippewa Valley omfatte: State Theatre, Grand Little Theater, House of Rock, Infinitea Tehuset, det Mousetrap, det Cabin (UWEC Campus), Higherground (UWEC Campus), Hoffy's Skate America, og den Sarge Boyd Bandshell i Owen Park der Eau Claire Kommunale Band presenterer fri familie-orientert programmering gjennom hele sommeren.

Country Jam USA i Eau Claire ble grunnlagt i 1987. I 1990 ble det første Country Jam, som ofte tiltrekker besøkende i sommermånedene, holdt i Eau Claire.

## Referanser


## Eksterne lenker
*
Egentlige pattedyr

* morkakedyr
* pungdyr

**Egentlige pattedyr** (Theria) er en underklasse av pattedyr (Mammalia) som omfatter de aller fleste pattedyrartene. Den består av pungdyr (Marsupialia) og placentale pattedyr (Eutheria). Egentlige pattedyr er søstergruppen til kloakkdyrene (Monotremata).

## Kladogram

## Referanser




## Eksterne lenker
*
Leirvik fyr

**Leirvik fyr** ligger på Midtøya i Stord, like utenfor kommunesenteret Leirvik i Hardangerfjorden. Leirvik fyr ble bygget i 1878. I 1903 ble fyret nedlagt og erstattet av fyrlykt. Fyret ble opprettet som bemannet tåkesignal i 1930, og het da Leirvik tåkesignal. Avbemannet rundt 1977, formelt nedlagt i 1978. Stord kommune kjøpte fyret av staten i 2006. I september 2011 fikk Leirvik fyr sin egen venneforening, «Venelaget for Leirvik fyr», som vil gjøre fyret tilgjengelig for allmennheten.

## Se også
*Norske fyr

## Eksterne lenker
* 
* Fyr.no om «Venelaget for Leirvik fyr».
Harald Bertrand

**Harald Bertrand Hansen** (1856–1890) var en norsk kunstmaler. 

Han tok kunstutdannelse på Tegneskolen 1876-79 og deretter hos Knud Bergslien. Etter tiden hos Bergslien etablerte han ateliersamarbeid i kunstnerkvarteret i Pultosten med Kalle Løchen, Jørgen Sørensen, Edvard Munch, Lorentz Norberg, Halfdan Strøm, Jens Wang og Thorvald Torgersen. Her fikk de i en viss grad veiledning fra Christian Krohg. Han var en del av miljøet rundt Rolf Skjeftes atelier, som er skildret i Herman Colditz' naturalistiske nøkkelroman *Kjerka* (1888). I 1883 deltok han på Frits Thaulows «friluftsakademi» på Modum. Han hadde et Parisopphold i 1889. Han malte sammen med Gustav Wentzel i Hardanger i 1880, og oppholdt seg i København i 1888. 

Kunsthistorien plasserer ham som en av naturalismens «mellomgenerasjon», som ble utdannet i Kristiania i 1880-årene. Han debuterte på Høstutstillingen i 1883, med «Høstdag, Karl Johan», som eies av Kreditkassen. Andre verk finnes i Nasjonalgalleriet og i Væringsaasensamlingen ved Glomdalsmuseet.

Bertrand døde av tæring.

## Verk i utvalg

Fil:Harald Bertrand - Akerselva - 1882 - Oslo Museum - OB.03728.jpg|«Akerselva» fra 1882. Olje på lerret. Tilhører Oslo Museum.
Fil:Harald Bertrand - Karl Johans gate med Eidsvolls plass - 1883 - Oslo Museum - OB.01083.jpg|«Karl Johans gate med Eidsvolls plass» fra 1883. Olje på tre. Tilhører Oslo Museum.
Fil:Harald Bertrand - Lille Frøen gård - 1885 - Oslo Museum - OB.07033.jpg|«Lille Frøen gård» fra 1885. Oslo Museum.
Fil:Harald Bertrand Bymotiv OB.01446.jpg|«Studenterlunden og Karl Johans gate» fra 1885. Akvarell. Oslo Museum.
Fil:Harald Bertrand - Akershus - Oslo Museum - OB.07739.jpg|«Akershus», olje på lerret. Oslo Museum.

## Referanser
Boreoeutheria

* Laurasiatheria:
* Euarchontoglires:

**Boreoeutheria** er en foreslått ny delgruppe under placentale pattedyr. Den inkluderer delgruppene Laurasiatheria og Euarchontoglires, som består av grupper og arter som har oppstått (har stamfedre) på den nordlige halvkule.

## Kladogram

## Referanser




## Eksterne lenker
*
The Origin of the Feces

***The Origin of the Feces*** er det andre studioalbumet til det amerikanske gothic metal-bandet Type O Negative.

Albumet har lagt på lydspor av konsertpublikum, slik at det skal forestille et konsertalbum, men er spilt inn i studio. Det første albumomslaget hadde et bilde av Peter Steeles anus. På nytrykket to år senere var det byttet ut med en grønt og sort versjon av bildet «Dødsdans» fra 1493 av Michael Wolgemut. Tittelen på albumet er en humoristisk vri på boktittelen *[[Artenes opprinnelse]]* (*On the Origin of Species*) av Charles Darwin.

## Sporliste
# «I Know You're Fucking Someone Else» – 15:02
# «Are You Afraid» – 2:13
# «Gravity» – 7:13
# «Pain» – 4:41
# «Kill You Tonight» – 2:17
# «Hey Pete» – 5:10
# «Kill You Tonight» (reprise) – 7:08
# «Paranoid» (bonusspor) – 7:20

## Personell
* Peter Steele – vokal & bassgitar
* Kenny Hickey – gitar
* Josh Silver – keyboard
* Sal Abruscato – trommer
* Johnny Kelly – trommer på «Paranoid»

## Eksterne lenker
*
Som en rose

***Som en rose*** er et musikkalbum av Alf Cranner, utgitt i 2004, med tonesatte gjendiktninger av den skotske poeten Robert Burns.

## Sporliste
# «Jenny i den våte kjolen»
# «Jon Andersen»
# «Det gror en vakker rosenbusk»
# «Gikk du og frøs i nordavind»
# «Enga er grønn»
# «Kjøp sopelimer»
# «Slavens klagesang»
# «Ha, ha den friinga»
# «Mary Morison»
# «Å, vil du bli min»
# «Hør, krigens herrer, hør»
# «Hva skal ei ung jente»
# «Du som rår dine får»
# «Hvis du plystrer»
# «Flyt stille, du afton»
# «Men det vil jeg, sa Findlay»
# «Som en rose»
# «Livlige, lystige Robin»
# «På stien»

## Eksterne lenker
*
Radio Nederland Wereldomroep

**Radio Nederland Wereldomroep** (engelsk: **Radio Netherlands Worldwide**, norsk: «**Radio Nederland Verdenskringkastingen**») (vanligvis forkortet til «**RNW**» eller «**de wereldomroep**») var et offentlig radio- og TV-nettverk med base i Hilversum i Nederland som produserer og sendte programmer for et internasjonalt publikum utenfor Nederland.

## Kortbølge reléstasjoner
Kortbølgesendingene kan høres verden over via sendere i Flevoland (Nederland), Bonaire (Mellom-Amerika) og Madagaskar (Afrika). I det siste tiåret, har kortbølgesendingene blitt supplert med et omfattende nettverk av partnerstasjoner. I 2005 var dette nettverket på rundt 5500 partnerstasjoner, hvorav halvparten av disse bruker RNWs musikkproduksjon (klassisk, jazz og world music).

Radio Nederland Wereldomroep har sendinger på både kortbølger og satellitt på engelsk, spansk, indonesisk, fransk og papiamento (tidligere også på nederlandsk). I tillegg har de også programproduksjoner og nettsider på fransk, arabisk og mandarin. Enkelte av programmene kan høres på nasjonale/lokale radiostasjoner som CBC Radio, ABC NewsRadio og SAfm.

RNW har et ukentlig lyttertall på alle språktjenestene og musikkprogrammene på tilsammen rundt 50 millioner lyttere totalt.

## Budsjettkutt
24. juni 2011 offentliggjorde den nederlandske regjeringen at Radio Nederland Wereldomroep ville få et betydelig mindre budsjett enn tidligere. Ved inngangen til 2013 ble kanalens budsjett redusert fra om lag 46 millioner til 14 millioner euro per år (en reduksjon på 70&nbsp;%). Kanalen mistet med dette to av sine tre hovedoppgaver. Som en konsekvens av budsjettkuttet ble de nederlandskspråklige sendingene avviklet, og man rettet seg mot land som ikke har pressefrihet. Denne omleggingen førte til at rundt 250 arbeidsplasser forsvant. I forbindelse med avviklingen av de nederlandske sendingene i 2012 ble det gjennomført en «maraton-livesending» som startet 10. mai klokka 20.00 UTC og varte til 11. mai klokka 20.00 UTC. Programmet, *Tot zover de Wereldomroep*, kunne høres kontinuerlig i Europa på forskjellige frekvenser, blant andre 1296 khz, 5955 khz og 9895 khz. I andre verdensdeler kunne man høre deler av sendingen på andre frekvenser. Med dette var en 65 år lang epoke over.

## Eksterne lenker
*
50 beste fra 40 år

***50 beste fra 40 år*** er en samleplate med Alf Cranner, utgitt i 2003.

## Sporliste
### CD 1
# «Sjømannsvise»
# «Sjømannsblues»
# «Din tanke er fri»
# «Hei, gamle gnier»
# «Katastrofefantasi»
# «Tivoli»
# «Adrians hus»
# «Pettersens franske vals»
# «Sang til tofteholmen»
# «Indianervise»
# «Hambo i fellesferien»
# «Skjærgårdsvise»
# «Luchin»
# «Gamle Louis»
# «Godt å bli sett, godt å bli hørt»
# «Varm sommer»
# «Å den som var en løvetann»
# «Sanglærer Bastian»
# «Adjø, sanglærer Bastian»
# «Surven sitter på sykkelstyret»
# «Kafé Kaos»
# «Kongen og narren»
# «Taket er lekk»
# «Stengetid er sengetid»
# «Vårt farlige liv»
### CD 2
# «Vi skal ikkje sova»
# «Falkvor Lomansson»
# «Jeg lagde meg så sildig»
# «Knut liten og Sylvelin»
# «Visa vid midtsommartid»
# «Vårteikn»
# «Godnatt»
# «Slipsteinsvæilsen»
# «Narrevise»
# «Din ungdom»
# «Ro hemåt»
# «Sig, haver du en venn»
# «Den, skarberen skjænkte en oplyst forstand»
# «Frida tusenfryd»
# «Amanda og løytnanten»
# «Bare skrap»
# «Den rotlause visa»
# «En herremand»
# «Min elskede er som en strengelek»
# «Den skamløse gamle damen»
# «Balladen om Ole Høiland»
# «Drikkevise»
# «Sinbads vise»
# «Midtsommernattsvise»
# «Båt til lyst»
# «Sjømannsvise» (ekstra)
# «Å, den som var en løvetann» (ekstra)

## Eksterne lenker
*
I går, i dag, i morgen

***I går, i dag, i morgen*** er et musikkalbum med Alf Cranner, utgitt i 2006.

## Sporliste

# «Hæin Lars æ på Hamar»
# «Lilla vackra Anna»
# «Folkevise»
# «Ha, ha, den friinga»
# «Ro hemåt»
# «TV-sommer»
# «I går, i dag, i morgen»
# «Når du er sytten år»
# «Vuggevise»
# «Adrians hus»
# «Jenny i den våte kjolen»
# «Jon Andersen»
# «Som en rose»
# «Enga er grønn»
# «Din tanke er fri»

## Eksterne lenker
*